
ΤΕΥΧΟΣ ΤΕΤΑΡΤΟ 


Αρ 


. Φύλλου 130 


ΔΙΑΤΑΓΜΑΤΑ 

Έγκριση πολεοδομικής μελέτης αναθεώρησης 
και επέκτασης του ρυμοτομικού σχεδίου της Δη¬ 
μοτικής Ενότητας Κορίνθου του Δήμου Κορινθί- 
ων (Ν. Κορινθίας), καθορισμός χρήσεων γης και 
όρων και περιορισμών δόμησης και καθορισμός 
οριογραμμών ρέματος «Ξηριά». 

Ο ΠΡΟΕΔΡΟΣΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1, 4, 5 και 7), 
44 (παρ. 1, 2 και 4) 152, 154, 160 (παρ. 1, 2) και 161 
(παρ. 1) του Κώδικα Βασικής Πολεοδομικής Νομοθεσί¬ 
ας (Κ.Β.Π.Ν.) που κυρώθηκε με το άρθρο μόνο του από 
14.7/27.7.1999 π.δ. (Δ'580). 

2. Τις διατάξεις των άρθρων 7,11,12,14,15,19 και 31 
(παρ. 1) του ν. 4067/2012 «Νέος Οικοδομικός Κανονι¬ 
σμός» (Α'79), όπως τα άρθρα 7,11,12,15 και 19 τροπο¬ 
ποιήθηκαν με το άρθρο 20 του ν. 4258/2014 «Διαδικασία 
οριοθέτησης και ρυθμίσεις θεμάτων για τα υδατορέ- 
ματα - ρυθμίσεις Πολεοδομικής νομοθεσίας και άλλες 
διατάξεις» (Α'94) και με το άρθρο 7 του ν. 4315/2014 
(Α'269) και η παρ. 1 του άρθρου 31 αντικαταστάθηκε με 
την παρ. 2 του άρθρου 62 του ν. 4280/2014 «Περιβαλλο¬ 
ντική Αναβάθμιση και ιδιωτική πολεοδόμηση - Βιώσιμη 
ανάπτυξη οικισμών Ρυθμίσεις δασικής νομοθεσίας και 
άλλες διατάξεις» (Α' 159). 

3. Τις διατάξεις των παρ. 1, 2 και 3 του άρθρου 6 του 
ν. 880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1 .γ) του ν. 2052/1992 (Α'94) και αντικατα- 
στάθηκαν με το άρθρο 5 του ν. 3010/2002 «Εναρμόνιση 
του ν. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α' 91) καθώς και τις 
διατάξεις των άρθρων 3 και 9 του ν. 4258/2014 (Α' 94). 

4. Τη διάταξη του άρθρου 17 (παρ. 4 εδ. α') του 
π.δ. 59/2018 «Κατηγορίες και περιεχόμενο χρήσεων 
γης» (Α' 114). 

5. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης "Πρόγραμμα Καλλικρά¬ 
της"» (Α' 87) και του άρθρου 1 της 45892/11-08-2010 
απόφασης του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Πρωτοβάθμιοι και 


Δευτεροβάθμιοι ΟργανισμοίΤοπικής Αυτοδιοίκησηςτης 
Χώρας κ.λπ.» (ΦΕΚ 1292/Β72010, βλ. διορθώσεις σφαλ¬ 
μάτων ΦΕΚ 623/Β72010). 

6. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα (άρθρο 
πρώτο του π.δ. 63/2005, Α' 98). 

7. Τις διατάξεις της 83810/3511/4-12-1986 απόφασης 
του Υπουργού Περιβάλλοντος, Χωροταξίας και Δημο¬ 
σίων Έργων «Έγκριση Γενικού Πολεοδομικού Σχεδίου 
Κορίνθου (Ν. Κορινθίας)» (Δ' 190) και της 19379/1207/ 
16-5-2013 απόφασης του Γενικού Γραμματέα Αποκε¬ 
ντρωμένης Διοίκησης Πελοποννήσου Δυτικής Ελλάδας 
και Ιονίου «Έγκριση Γενικού Σχεδίου (Γ.Π.Σ.) της Δημο¬ 
τικής Ενότητας (πρώην Δήμου) Κορινθίων του Δήμου 
Κορινθίων της Περιφερειακής Ενότητας Κορινθίας» 
(ΑΑΠ 255). 

8. Την 100321/16-1-2001 απόφαση των Υπουργών 
Περιβάλλοντος, Χωροταξίας και Δημοσίων Έργων και 
Γεωργίας «Έγκριση περιβαλλοντικών όρων για το έργο 
"Διευθέτηση Χειμάρρου Ξηριά - αντιπλημμυρικά έργα - 
Νομού Κορινθίας"». 

9. Την 57126/2014 απόφαση του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
«Έγκριση πολεοδομικής προμελέτης της πολεοδομικής 
ενότητας 1 "Κέντρο"του δήμου Κορινθίων (Ν. Κορινθί¬ 
ας)». 

10. Τις αριθμ. 85/2007,274/2007,516/2013,312/2014 
και 194/2017 γνωμοδοτήσεις του Δημοτικού Συμβουλί¬ 
ου Δήμου Κορινθίων. 

11. Την αριθμ. 37/2008 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος 
και τις αριθμ. 13/2014, 19/2014, 46/2014, 64/2014 και 
17/2018 γνωμοδοτήσεις του Κεντρικού Συμβουλίου Πο- 
λεοδομικών Θεμάτων και Αμφισβητήσεων. 

12. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού και του προϋπολο¬ 
γισμού του οικείου Ο.Τ.Α. 

13. Τις αριθμ. 202/2016 και 25/2019 γνωμοδοτή¬ 
σεις του Συμβουλίου της Επικράτειας, με πρόταση του 
Υπουργού Περιβάλλοντος και Ενέργειας, αποφασίζουμε: 

Άρθρο 1 

Εγκρίνεται ο καθορισμός των οριογραμμών του ρέμα¬ 
τος «Ξηριά» που βρίσκεται στην εντός και εκτός σχεδίου 

περιοχή του παραλιακού μετώπου του Δήμου Κορινθίων 
(Ν. Κορινθίας), όπως φαίνεται με μπλε γραμμή σε δύο 

(2) από τα τρία (3) διαγράμματα σε κλίμακα 1:1000 του 
άρθρου 2 του παρόντος (με αριθμούς 4 και 5). 

Άρθρο 2 

Εγκρίνεται α) το πολεοδομικό σχέδιο τμήματος της 
ΠΕΙ «Κέντρο» της Δημοτικής Ενότητας Κορίνθου του 
Δήμου Κορινθίων (Ν. Κορινθίας) και ειδικότερα επί του 
παραλιακού μετώπου, με τον καθορισμό οδών, πεζοδρό¬ 
μων, κοινοχρήστων χώρων, χώρου Ιερού Ναού, αναψυ- 
κτηρίου, χώρου στάθμευσης αυτοκινήτων (Ρ) και β) η 
αναθεώρηση του εγκεκριμένου ρυμοτομικού σχεδίου με 
τη μετατόπιση οικοδομικών και ρυμοτομικών γραμμών, 
τον καθορισμό οικοδομήσιμων χώρων, οδών, πεζοδρό¬ 
μων, κοινόχρηστων χώρων, χώρων πλατείας, δημοτικού 
σχολείου, στάθμευσης αυτοκινήτων (Ρ), χώρου πολυ¬ 
δύναμου νηπιαγωγείου και βρεφονηπιακού σταθμού, 
πνευματικού κέντρου, Ιεράς Μητρόπολης, Διοίκησης, 
Λέσχης Αξιωματικών, Λιμενικού Ταμείου, όπως οι πα¬ 
ραπάνω ρυθμίσεις των παρ. α και β φαίνονται στα τρία 

(3) σχετικά πρωτότυπα διαγράμματα σε κλίμακα 1:1000, 
που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την 14128/2019 πράξη 
του και που αντίτυπά τους σε φωτοσμίκρυνση δημοσι¬ 
εύονται με το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της περιοχής της οποίας 
το πολεοδομικό σχέδιο εγκρίνεται με το άρθρο 2 παρ. α 
του παρόντος διατάγματος και καθορίζονται οι χρήσεις 
γης και όροι και περιορισμοί δόμησης της περιοχής της 
οποίας αναθεωρείται το σχέδιο με την παρ. β του πα¬ 
ραπάνω άρθρου κατά τομείς I και II, που φαίνονται στα 
διαγράμματα του άρθρου 2. 

Άρθρο 4 

Οι χρήσεις των περιοχών των οποίων εγκρίνεται και 
αναθεωρείται το σχέδιο με το άρθρο 2 του παρόντος 
καθορίζονται ως εξής: 

1. Στα οικοδομικά τετράγωνα που χαρακτηρίζονται 
στα σχετικά διαγράμματα με στοιχείο Κ και στα οικόπεδα 
α) του Ο.Τ. 75 που έχουν πρόσωπο στην οδό Απ. Παύλου 
και β) του Ο.Τ. 6, τα οποία έχουν πρόσωπο στις οδούς 
Δαμασκηνού και Κολοκοτρώνη, επιτρέπονται οι χρήσεις 
πολεοδομικού κέντρου σύμφωνα με το άρθρο 4 του από 
23-2-1987 π.δ. (ΔΊ66) και ειδικότερα: 

- Κατοικία 

- Ξενοδοχεία (και λοιπές τουριστικές εγκαταστάσεις) 
μέχρι εκατό (100) κλίνες και ξενώνες 

- Εμπορικά καταστήματα 

- Γραφεία, τράπεζες, ασφάλειες, κοινωφελείς οργανι¬ 
σμοί 

- Κτίρια εκπαίδευσης 

- Εστιατόρια 

- Αναψυκτήρια 

- Θρησκευτικοί χώροι Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης 


- Πρατήρια βενζίνης 

- Αθλητικές εγκαταστάσεις 

- Κτίρια - Γήπεδα στάθμευσης 

- Πολιτιστικά κτίρια και εν γένει πολιτιστικές εγκατα¬ 
στάσεις 

- Κέντρα διασκέδασης αναψυχής 

- Χώροι συνάθροισης κοινού 

- Εγκαταστάσεις εμπορικών εκθέσεων 

- Εγκαταστάσεις μέσων μαζικών μεταφορών 

- Διοίκηση 

2. Στα οικοδομικά τετράγωνα που χαρακτηρίζονται 
στα σχετικά διαγράμματα με στοιχείο Γ επιτρέπονται οι 
χρήσεις γενικής κατοικίας σύμφωνα με το άρθρο 3 του 
ίδιου ως άνω π.δ. και ειδικότερα: 

- Κατοικία 

- Ξενοδοχεία (και λοιπές τουριστικές εγκαταστάσεις) 
μέχρι εκατό (100) κλίνες και ξενώνες 

- Εμπορικά καταστήματα εκτός από υπεραγορές και 
πολυκαταστήματα 

- Γραφεία, τράπεζες, ασφάλειες, κοινωφελείς οργανι¬ 
σμοί 

- Κτίρια εκπαίδευσης 

- Εστιατόρια 

- Αναψυκτήρια 

- Θρησκευτικοί χώροι Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης 

- Πρατήρια βενζίνης 

- Αθλητικές εγκαταστάσεις 

- Κτίρια - Γήπεδα στάθμευσης 

- Πολιτιστικά κτίρια (και εν γένει πολιτιστικές εγκατα¬ 
στάσεις) 

3. Στα οικοδομικά τετράγωνα που χαρακτηρίζονται 
στα σχετικά διαγράμματα με στοιχείο Α επιτρέπονται οι 
χρήσεις αμιγούς κατοικίας σύμφωνα με το άρθρο 2 του 
ίδιου ως άνω π.δ. και ειδικότερα: 

- Κατοικία 

- Ξενώνες μικρού δυναμικού (περί τις 20 κλίνες) 

- Εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής (παντοπωλείο, 
φαρμακείο, χαρτοπωλείο κ.λπ.) 

- Κτίρια κοινωνικής πρόνοιας 

- Κτίρια πρωτοβάθμιας και δευτεροβάθμιας εκπαίδευ¬ 
σης 

- Αθλητικές εγκαταστάσεις 

- Θρησκευτικοί χώροι 

- Πολιτιστικά κτίρια (και εν γένει πολιτιστικές εγκατα¬ 
στάσεις) 

Άρθρο 5 

Στο πρόσωπο των οικοπέδων οικοδομημένων ή μη, 
που βρίσκονται στην περιοχή της οποίας αναθεωρείται 
το σχέδιο με την παρ. β του άρθρου 2 του παρόντος, 
επιβάλλεται προκήπιο πλάτους τριών (3), τεσσάρων (4), 
πέντε (5), έξι (6) και είκοσι πέντε (25) μέτρων, όπως φαί¬ 
νονται στα διαγράμματα του άρθρου 2. 

Άρθρο 6 

Ι.Τα ελάχιστα όρια εμβαδού και προσώπου καθώς και 
οι όροι και περιορισμοί δόμησης των οικοπέδων που 

βρίσκονται στην περιοχή της οποίας εγκρίνεται το σχέδιο 
με την παρ. ατού άρθρου 2 και των οικοπέδων των οποί¬ 
ων το σχέδιο αναθεωρείται με την παρ. β του άρθρου 2 
του παρόντος καθορίζονται κατά τομείς I και II ως εξής: 

Α. ΤΟΜΕΑΣ I 

Στα οικοδομικά τετράγωνα που εμπίπτουν στον Τομέα 

I, όπως αυτός έχει ορισθεί με την 2915/9-10-2001 από¬ 
φαση του Γενικού Γραμματέα Περιφέρειας Πελοποννή- 
σου (Δ' 17) και στα οικόπεδα που έχουν πρόσωπο στον 
Τομέα I και βρίσκονται στονΤομέα II καθορίζονται όροι 
δόμησης ως εξής: 

1. α. Ελάχιστο πρόσωπο: δέκα (10) μέτρα 

β. Ελάχιστο εμβαδόν: διακόσια (200) τ. μέτρα. 

2. Κατά παρέκκλιση από το προηγούμενο εδάφιο θε¬ 
ωρούνται άρτια και οικοδομήσιμα τα οικόπεδα τα οποία 
στις 9-6-1973 ημέρα δημοσίευσης του ν.δ. 8/1973 «Περί 
Γ.Ο.Κ.» (Α' 124) είχαν: 

α. Ελάχιστο πρόσωπο: έξι (6) μέτρα 

β. Ελάχιστο εμβαδόν: εκατό (100) τ. μέτρα. 

3. Επιπλέον των προϋποθέσεων των προηγούμενων 
παραγράφων 1 και 2 απαιτείται όπως στο οικοδομήσιμο 
τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) τετραγωνικά μέτρα και 
ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: κατά 
ΝΟΚ. 

5. Συντελεστής δόμησης: δύο και τέσσερα δέκατα (2,4). 

6. Μέγιστο επιτρεπόμενο ύψος των κτιρίων δώδεκα 
(12) μέτρα, το οποίο προσαυξάνεται κατά ένα (1,00) μέ¬ 
τρο σε περίπτωση καταστημάτων. 

Β. ΤΟΜΕΑΣ II 

Στα οικοδομικά τετράγωνα που εμπίπτουν στονΤομέα 

II, όπως αυτός έχει ορισθεί με την 2915/9-10-2001 από¬ 
φαση του Γενικού Γραμματέα Περιφέρειας Πελοποννή- 
σου (Δ' 17) εκτός από τα οικόπεδα που έχουν πρόσωπο 
στονΤομέα I και βρίσκονται στονΤομέα II καθορίζονται 
όροι δόμησης ως εξής: 

1. α. Ελάχιστο πρόσωπο: δέκα (10) μέτρα 

β. Ελάχιστο εμβαδόν: διακόσια (200) τ. μέτρα. 

2. Κατά παρέκκλιση από το προηγούμενο εδάφιο θε¬ 
ωρούνται άρτια και οικοδομήσιμα τα οικόπεδα τα οποία 
είχαν στις 9-6-1973 ημέρα δημοσίευσης του ν.δ. 8/1973 
«Περί Γ.Ο.Κ.» (Α' 124) είχαν: 

α. Ελάχιστο πρόσωπο: οκτώ (8) μέτρα 

β. Ελάχιστο εμβαδόν: εκατό πενήντα (150) τ. μέτρα. 

3. Επιπλέον των προϋποθέσεων των προηγούμενων 
παραγράφων 1 και 2 απαιτείται όπως στο οικοδομήσιμο 
τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) τετραγωνικά μέτρα και 
ελάχιστη πλευρά πέντε (5) μέτρα. 


4. Μέγιστο ποσοστό κάλυψης των οικοπέδων: κατά 
ΝΟΚ. 

5. Συντελεστής δόμησης: δύο και ένα δέκατα (2,1). 

6. Μέγιστο επιτρεπόμενο ύψος των κτιρίων έντεκα (11) 
μέτρα, το οποίο προσαυξάνεται κατά ένα (1,00) μέτρο σε 
περίπτωση καταστημάτων. 

II. Οι όροι και περιορισμοί δόμησης των χώρων που 
προορίζονται για κοινωφελείς εγκαταστάσεις και καθο¬ 
ρίζονται με το άρθρο 2 του παρόντος ορίζονται ως εξής: 
α. Χώρος Ιεράς Μητρόπολης (Ο.Τ. 20Α). 
αα. Μέγιστο ποσοστό κάλυψης όπωςτο κόκκινο περί¬ 
γραμμα κτιρίων που φαίνεται στο διάγραμμα με αριθμό 
5 του άρθρου 2 του παρόντος. 

ββ. Μέγιστο επιτρεπόμενο ύψος των Ιερών Ναών ως 
έχουν. 

γγ. Συντελεστής δόμησης: δύο δέκατα (0,2). 
δδ. Για το κτίριο με χρήση χώρου συνάθροισης κοινού 
επί της οδού Νοταρά, το μέγιστο επιτρεπόμενο ύψος ορί¬ 
ζεται σε τέσσερα και μισό (4,5) μέτρα και με υποχρέωση 
υλοποίησης πράσινου δώματος. 

β. Χώρος πολυδύναμου νηπιαγωγείου και βρεφονη¬ 
πιακού σταθμού. 

αα. Μέγιστο ποσοστό κάλυψης: σαράντα τοις εκατό 
(40%). 

ββ. Συντελεστής δόμησης: τέσσερα δέκατα (0,4). 
γγ. Μέγιστο επιτρεπόμενο ύψος του κτιρίου: επτά και 
μισό (7,5) μέτρα, το οποίο προσαυξάνεται κατά δύο (2) 
μέτρα σε περίπτωση κατασκευής στέγης, 
γ. Χώρος Αναψυκτηρίου (Ο.Τ. 2Α). 
αα. Μέγιστο επιτρεπόμενο ύψος του κτιρίου: τέσσε¬ 
ρα και μισό (4,5) μέτρα το οποίο προσαυξάνεται κατά 
ένα και μισό (1,5) μέτρα σε περίπτωση κατασκευής 
στέγης. 

ββ. Καθορίζεται κόκκινο περίγραμμα όπως φαίνεται 
στο διάγραμμα του άρθρου 2 με αριθμό 4, του οποίου 
δομείται το 40%. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 6 Μαρτίου 2019 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























